Urmas Sisask

**Urmas Sisask**, nado en Rapla o 9 de setembro de 1960 e finado o 17 de decembro de 2022, foi un compositor estoniano.

## Traxectoria 
Estudou composición na Escola de Música de Talin con Anatoli Garšnek, René Eespere e Matt Kuulberg con especial interese polo canto gregoriano e a música barroca, e en 1985 graduouse no Conservatorio Estatal de Talin.

O seu estilo era ecléctico; moitas das súas creacións estaban inspiradas na astronomía: baseándose nas traxectorias dos planetas do sistema solar creou a que denominou escala planetaria, un modo musical baseado nas notas dó#, re, fa#, sol# e la. A maioría das súas pezas compúxoas para coros mixtos, a máis famosa *Gloria Patri* e entre as creadas para coros masculinos salienta *Reekviem Eesti vabaduse eest langenute mälestuseks*, un dos seus traballos máis recoñecidos. Tamén realizou traballos para osquestra, piano e clarinete e numerosas pezas sacras, que tamén evocan vividamente o seu interese pola cosmoloxía. Son numerosas as súas colaboracións con casas editoras e discográficas: aínda que a maioría das súas obras saíron con Edition 49, outras editáronas Harmonia Mundi, Fennica Gehrman, Finlandia music etc., e colaborou tamén con Radio France, Philharmonic Chamber Choir dirixido por Paul Hiller, Eesti Filharmoonia Kammerkoor dirixido por Anne-Liis Treimann ou Eesti Riiklik Sümfooniaorkester.

Escribiu máis de 150 obras, aproximadamente un terzo baseadas na astronomía, e editou 14 CD coa súa obra e outros 40 inclúen algunha peza súa. Tamén participou na banda sonora do filme alemán *Der Krieger und die Kaiserin* e no teatro musical, en obras como a ópera infantil *Kuri kuningatütar* (1985) ou *Viimane mägi* (2009). Está considerado un dos compositores estonianos máis influentes. Sisask traballou como profesor de música e director de coro na localidade de Jäneda.
miniatura|Urmas Sisask nunha clase maxistral nunha escola de verán en 2008

## Obras 
*1980–1987 *Tähistaeva tsükkel*, para piano 
*1988 *Gloria Patri*  24 himnos sacros para coro mixto a capella: Surrexit Christus - Omnis una - Alleluia - Benedicamus - Laudate Dominum - Kyrie - Deo gratias - Pater noster - Sanctus - Stabat Mater dolorosa - Ave Maria - Credo - O sanctissima - O salutaris Hostia - Ave verum Corpus - Libera me - Dominus vobiscum - Surrexit Dominus - Confitemini Domino - Tempore natalis Domini - Ave Regina caelorum - Gloria tibi, Domine - Oremus - Agnus Dei
*1989 *Plejaadid*, para piano 
*1990 *Linnutee galaktika*, piano a catro mans
*1991 *Andromeda galaktika*, para piano
*1992 *Kiitkem sudamest Mariat*, coro masculino
*1992 "Jõuluoratoorium", oratorio
*1993 *Magnificat*
*1994 *Missa Nr. 1*
*1995 *Sümbiootiline Sümfoonia*
*1995 *Komeet Hyakutake*, para orquestra e percusión
*1998 *Reekviem Eesti vabaduse eest langenute mälestuseks*, para coro masculino e orquestra sinfónica
*1998 *Ave Sol*
*1999 Missa Nr. 4 op. 46: *Jõulumissa*, misa de Nadal
*2000 *Põhjanael*
*2001 *Leoniidid*, concerto para frauta e orquestra
*2002 *Universumi hääled* op. 88, para 4 pianos para 16 mans 
*2002 *Benedictio*, para coro mixto
*2002 *Sirio*, para piano a catro mans
*2003 *Pro Patria*, oratorio para soprano, coros, e orquestra.
*2007 *Sümfoonia Nr. 3* 
*2008 *Veni Creator Spiritus* 
*2012 *Eivere tähed* 
*2013 *Elu Plejaadide taga*
*2015 *Kvasarid* 
*2015 *Laulame Soome linnadest* 
*2016 *Floret Silva Nobilis*

## Notas 
## Véxase tamén 
### Ligazóns externas 
* Urmas Sisask Eesti Muusika Infokeskus
* Vídeo en Youtube da peza de Sisask *Universumi hääled* op 88. Academia Estoniana de Teatro e Música